Floyd Westerman

Floyd "Red Crow" Westerman, tamén coñecido como Kanghi Duta ("Corvo vermello" en galego) nado en Dacota do Sur o 17 de agosto de 1936 e finado nos Ánxeles o 13 de decembro de 2007, foi un músico, político e actor síux. Despois dunha longa carreira como cantante de música country, nos derradeiros anos da súa vida, adicouse á interpretación, actuando en numerosos filmes de nativos americanos no cine e na televisión. Tamén traballou como político activista loitando polas causas dos nativos americanos.

 Traxectoria 
Antes de comezar a traballar no cine e na televisión, Westerman tiña unha gran reputación como cantante de country. Durante a súa carreira de músico, Westerman colaborou con Jackson Browne, Willie Nelson, Bonnie Raitt, Harry Belafonte, Joni Mitchell, Kris Kristofferson, e Buffy Sainte-Marie. Na década dos 1990s, cantou con Sting para recadar fondos para a conservación dos bosques primarios.

Westerman debutou no cinema en Renegades (1989), pero acadou maior sona no seu papel do "Xefe Dez Osos" en Dances with Wolves (1990), e no filme de Oliver Stone The Doors (1991). En setembro de 2007, Westerman remata o seu último traballo cinematográfico no filme Swing Vote (2008).

As súas aparicións en televisión inclúen o papel do "Tío Ray" en Walker, ranger de Texas, "O que agarda" en Northern Exposure, e múltiples aparicións como "Albert Hosteen" en The X-Files.

Westerman é recoñecido pola súa vocación política pola defensa das causas dos nativos americanos. El participou no American Indian Movement.

 Filmografía 
 Powwow Highway (1989; voz)
 Renegades (1989)
 Dances with Wolves (1990)
 Son of the Morning Star (1991)
 The Doors (1991)
 Clearcut (1991)
 Rio Shannon (1993)
 The Broken Chain (1993)
 Lakota Woman: Siege at Wounded Knee (1994)
 500 Nations (voz; 1995)
 Buffalo Girls (1995)
 Siringo (1996)
 The Brave (1997)
 Dusting Cliff 7 (1997)
 Grey Owl (1998)
 Graduation Night (2003)
 Atlantis: Milo's Return (voz; 2003)
 Dreamkeeper (2003)
 Hidalgo (2004)
 Truth and Dare...
 Tillamook Treasure (2006)
 Comanche Moon (2008)
 Swing Vote (2008)

Categoría:Actores de cinema dos Estados Unidos de América
Categoría:Actores de televisión dos Estados Unidos de América
Categoría:Actores de Dacota do Sur
Categoría:Actores nativos americanos
Categoría:Músicos dos Estados Unidos de América
Categoría:Activistas dos Estados Unidos de América
Categoría:Activistas nativos americanos
Categoría:Pobo dakota
Categoría:Membros do American Indian Movement
Categoría:Nados en 1936
Categoría:Finados en 2007
Categoría:Nados en Dacota do Sur
Categoría:Finados por leucemia